
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE A CONSILIULUI LOCAL AL MUNICIPIULUI TIMIŞOARA
Secţiunea 1 

majorarea impozitului pe clădiri şi a impozitului pe teren cu până la 500% pentru clădirile şi terenurile neîngrijite, situate în intravilan
    




      Sectiunea a 2 - a 
Având în vedere adresa Direcţiei Poliţiei Locale - Serviciul Protecţia Mediului, cu numărul de înregistrare 6912/24.10.2017, privind clădirile şi terenurile neîngrijite situate în intravilan, în conformitate cu Anexa 2  din HCL 266/20.12.2016 modificat prin HCL 314/2017.
Precizăm faptul că, în cursul anului 2017, cu ocazia verificărilor şi acţiunilor tematice organizate şi executate de poliţistii locali din cadrul Serviciului Protecţia Mediului, 132 de proprietari au fost sancţionaţi contravenţional.În urma acestor acţiuni, SC CIELLE SRL, proprietară a terenului situat în intravilanul Municipiului Timişoara, Calea Torontalului( Str. A.Coman), înscris în CF409552, cu nr. Cadastral 50977 în suprafaţă de 4207 mp nu s-a conformat măsurilor dispuse de poliţiştii locali şi nu a întreţinut în mod corespunzător pe parcursul anului 2017, terenul pe care-l deţine.Prin Fişa de evaluare la vedere a aspectului terenului proprietate din Municipiului Timişoara s-a calculat categoria de impozitare a terenului cu 500%(conform anexa 2 la HCL 266/20.12.2016 modificat prin HCL 314/2017).Anexăm prezentei în copie Anexa 2 din HCL 266/20.12.2016 modificat prin HCL 314/2017.

 Considerăm că prin această masură, identificarea terenurilor virane nesalubrizate şi necosite de pe raza Municipiului Timişoara, identificarea proprietarilor sau deţinătorilor legali ai acestora şi aplicarea măsurilor legale, efectele negative asupra sănătăţii populaţiei şi prejudiciile de imagine aduse oraşului vor fi reduse considerabil.

Prin urmare, în conformitate cu art.36 alin. (1) din Legea 215/2001, actualizată, privind administraţia publică locală propunem şi supunem spre dezbatere şi aprobare proiectul de hotărâre a Consiliului Local al Municipiului Timişoara privind majorarea impozitului pe acest teren cu 500%.

